recursal/SuperWikiNEXT-32B huggingface dataset:
|  |
| --- |
|   |
| காப்பு நிலை |
| 
அழிந்து போவதற்கான சூழ் இடரின் அடிப்படையில் |
| 
இன அழிவு (Extinction) |
| அற்றுவிட்ட இனம் (EX)இயலிடத்தில் அற்றுவிட்ட இனம் (EW) |
| 
இன அச்சுறுத்தல் (Threatened) |
| மிக அருகிய இனம் (CR)அருகிய இனம் (EN)அழிவாய்ப்பு இனம் (VU) |
| 
குறைந்த சூழ் இடர் (At Low risk) |
| காப்பு சார்ந்த இனம் (CD)அச்சுறு நிலையை அண்மித்த இனம் (NT)தீவாய்ப்புக் கவலை குறைந்த இனம் (LC) |
| 
பிற நிலைகள் (Other categories) |
| தரவுகள் போதாது (DD)மதிப்பீடு செய்யப்படாத இனம் (NE) |
| 

---

**இதனையும் பார்க்க**சிவப்புப் பட்டியல்பன்னாட்டு இயற்கைப் பாதுகாப்புச் சங்கம்

---

IUCN conservation statuses |
| * பா
* உ
* தொ
 |

**காப்பு நிலை** (*Conservation status*) என்பது ஓர் சிற்றினம் தற்போது அல்லது வருங்காலத்தில் பிழைத்திருக்குமா என்பதற்கான ஓர் அளவீடு ஆகும். ஓர் இனத்தின் காப்புநிலையைத் தீர்மானிக்கும் முன்னர் பல காரணிகள் ஆராயப்படுகின்றன. தற்பொழுதுள்ள எண்ணிக்கையை மட்டும் கவனத்தில் கொள்ளாமல், நாளடைவில் இவற்றின் இனத்தொகையின் வளர்ச்சி அல்லது தளர்ச்சி, இனப்பெருக்க வீதம், தெரிந்த ஆபத்துகள் என்பவையும் கருத்தில் கொள்ளப்படுகின்றன.

உலக அமைப்புகள்
--------------

உலக அளவில் இனங்களின் காப்பு நிலையைப் பட்டியலிட்டு வரிசைப்படுத்துவதில் முதன்மை அமைப்பாக பன்னாட்டு இயற்கைப் பாதுகாப்புச் சங்கம் விளங்குகின்றது. இவ்வமைப்பினால் காப்புநிலையைக் குறித்து வெளியிடப்பட்ட பட்டியல் பன்னாட்டு இயற்கைப் பாதுகாப்புச் சங்க செம்பட்டியல் எனப்படுகின்றது. இந்த காப்புநிலைப் பட்டியலில் அச்சுறுத்தலுக்கு உள்ளாகும் இனங்கள், மூன்று நிலைகளில் பிரிக்கப்பட்டுள்ளன. அவையாவன:மிக அருகிய இனம் , அருகிய இனம் , அழிவாய்ப்பு இனம்.   

இவை தவிர கிபி 1500-லிருந்து இனஅழிவு காரணமாக அழிவடைந்த இனங்களும் இங்கே அழிந்த அற்றுவிட்ட இனங்கள், இயலிடத்தில் அற்றுவிட்ட இனங்கள் என ஆவணப்படுத்தப்பட்டுள்ளன.

அருகிய வனவிலங்குகள் மற்றும் தாவர இனங்களில் பன்னாட்டு வணிகத்திற்கான பேரவை (CITES) பன்னாட்டு வணிகத்தின் வழியே இவ்வினங்கள் அழியாமல் இருப்பதை உறுதி செய்யும் நோக்குடன் செயல்படுகிறது.

வெளியிணைப்புகள்
---------------
**சிவகங்கை இராசேந்திரன்** (1947-1965) என்று அறியப்படும் மு. இராசேந்திரன் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, போராடி துப்பாக்கி சூட்டில் உயிர்விட்ட போராளி ஆவார்.

வாழ்க்கை
--------

இவர் காரைக்குடிக்கு அருகிலுள்ள கல்லல் என்ற ஊரைச் சேர்ந்தவர். காவல் துறையில் பணியாற்றிய முத்து குமார் பிள்ளைக்கும், வள்ளிமயிலுக்கும் ஜூலை 16, 1947இல் பிறந்தார். சிதம்பரம் அண்ணாமலை பல்கலைக்கழகத்தில் பி.எஸ்.சி மாணவனாகச் சேர்ந்து பயின்று வந்தார்

இந்தித் திணிப்பை எதிர்த்துப் போராட்டம்
--------------------------------------

26 ஜனவரி 1965 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற, நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர், விருதுநகர் சீனிவாசன், காளிமுத்து, நா.காமராசன் ஆகியோரும் இன்னும் சில மாணவர் தலைவர்கள் இப்போராட்டத்தை வடிவமைத்து நடத்தினார்கள்

துப்பாக்கிச் சூடு
-----------------

1965 சனவரி 27ஆம் நாள் இந்தி மட்டுமே ஆட்சி மொழிச் சட்டத்தை நிறைவேற்றுவதை எதிர்தது, அண்ணாமலை பல்கலைக்கழக மாணவர்கள் ஊர்வலம் நடத்தினர். அந்த ஊர்வலத்தில் ஆவேசமாசமாக முழக்கமிட்டு சென்றார் இராசேந்திரன். அடக்கு முறையின் ஒரு பகுதியாக நடந்த காவல் துறையினரின் துப்பாக்கி சூட்டுக்கு இராசேந்திரன பலியானார். அவரின் உடல் சிதம்பரத்தை அடுத்த பரங்கிப்பேட்டையில் அடக்கம் செய்யப்பட்டது. அண்ணாமலை பல்கலைக்கழக மாணவர்களால் இராசேந்திரனக்கு சிலை வைக்கப்பட்டது

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 14
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம்12
4. ↑  தீயில்வெந்த தமிழ்ப் புலிகள். குயில் பண்ணை-சேலம்,பக்கம்15

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**சின்னையா மௌனகுரு** (பிறப்பு: ஜூன் 9, 1943) இலங்கையின் மட்டக்களப்பைச் சார்ந்த பேராசிரியர், அரங்க ஆய்வாளர், பயிற்சியாளர், இயக்குநர், பிரதி உருவாக்குபவர் என்பதோடு மிகச் சிறந்த நடிகராகவும் கூத்துக் கலைஞராகவும் பெயர் பெற்றவர்.

அரங்கக்கலையில் பங்களிப்பு
-------------------------

ஈழத்து அரங்கத்துறையில் முக்கியப் பங்களிப்பு செய்த நான்கைந்து பேர்களில் மௌனகுரு குறிப்பிடத்தக்கவர். அரங்க நடவடிக்கைகளில் அவர் பல துறைகளில் தடம் பதித்தவர். புகழ் பெற்ற ‘இராவணேசன்’, ‘சங்காரம்’ முதலிய கூத்து நாடகங்களில் சிறப்பாக நடித்திருந்தார். இலங்கைத் தமிழ் மக்கள் மத்தியில் ஊறிப்போன சாதியத்தை எதிர்த்து அரங்கேறிய இரு முக்கிய நாடக நிகழ்வுகளென "கந்தன் கருணை"யும் "சங்காரத்தை"யும் டானியல் அவர்கள் குறிப்பிடுவார்கள். இவ்விரு நாடகங்களிலும் மௌனகுரு அவர்களின் பங்கு முக்கியமானது.

மௌனகுரு நாடக ஆசிரியர், அரங்கத் துறை அறிஞர் மட்டுமன்று அவர் ஒரு சிறுகதை எழுத்தாளருமாவார்.

கல்வித் துறையில்
----------------

அவரது இன்னொரு முக்கியப் பரிமாணம் கல்வித் துறை சார்ந்தது. இலங்கையில் முக்கியத் தமிழ்ப் பல்கலைக்கழகங்கள் அனைத்திலும் அவர் பணியாற்றிய பங்களிப்புகள் செய்தாரென்பதோடு கிழக்குப் பல்கலைக்கழக உருவாக்கத்திலும் வளர்ச்சியிலும் அவருக்குப் பிரதான பங்குண்டு.

பேராசிரியரின் அடுத்த பரிமாணம் தமிழ் ஆய்வு சார்ந்தது. தமிழ் இலக்கிய வரலாறு, சங்க காலம் தவிர விபுலாநந்தரின் கருத்துலகம் முதலான துறைகளில் அவரது பங்களிப்பு உண்டு. நீலாவணன், சுபத்திரன் முதலான ஈழக் கவிஞர்களைத் தொடர்ந்து பாரதிதாசனையும் ஆய்வுக்கு எடுத்துக் கொண்டுள்ளார்.

இவரது நூல்கள்
-------------

* 20ம் நூற்றாண்டு ஈழத்துத்தமிழ் இலக்கியம் - 1984
* சடங்கில் இருந்து  நாடகம் வரை - 1985
* மௌனகுருவின்   மூன்று நாடகங்கள் - 1985
* தப்பி வந்த தாடி ஆடு - 1987
* பழையதும் புதியதும் நாடகம் அரங்கியல் - 1992
* சுவாமி விபுலானந்தர் காலமும் கருத்தும் - 1992
* சங்காரம் - ஆற்றுகையும் தாக்கமும் ( நாடகம்)  - 1993
* ஈழத்து தமிழ் நாடக அரங்கு - 1993
* கால ஓட்டத்தினூடே ஒரு கவிஞன் - நீலாவணன் - 1994
* கலை இலக்கிய கட்டுரைகள் - 1997
* சக்தி பிறக்குது - நாடகம் - 1997
* பேராசிரியர் எதிர்வீர சரத்சந்திராவும் ஈழத்து நாடக மரபும்  - 1997
* இராவணேசன் நாடகம் - 1998
* மட்டக்களப்பு மரபு வழி நாடகங்கள் - 1998
* அரங்கு ஓர் அறிமுகம் - இணையாசிரியர் - 2000
* வனவாசத்தின் பின் நாடகம் - 2002
* மட்டக்களப்பு தமிழகத்தில் இந்துப்பண்பாடு - பதிப்பாசிரியர் - 2003
* அரங்கியல் - 2003
* ஈழத்து நாடக அரங்கு - 2ம் திருத்திய பதிப்பு - 2004
* தமிழ்க் கூத்துக்கலை – வடமோடி ஆட்டப்பயிற்சிக்கான கைந்நூல் - 2010
* கூத்த யாத்திரை -  2021
* கூத்தே உன் பன்மை அழகு -  2021

வெளி இணைப்புகள்
---------------

தளத்தில்  
சி. மௌனகுரு எழுதிய
 ***நூல்கள்*** உள்ளன.

* சரவணன், டி. (17 செப்டம்பர் 2015). "Words, Action and Emotion". தி இந்து. 26 செப்டம்பர் 2015 அன்று பார்க்கப்பட்டது.
* நாடகத் தமிழறிஞர் முனைவர் சி.மௌனகுரு(இலங்கை) (மு. இளங்கோவனின் பதிவு)
**சிவகளை** (*Sivagalai*) தமிழ்நாட்டின் தூத்துக்குடி மாவட்டம், ஏரல் வட்டம், திருவைகுண்டம் ஊராட்சி ஒன்றியம், சிவகளை ஊராட்சியில் உள்ள ஒரு கிராமம் ஆகும். இது தூத்துக்குடியிலிருந்து 30 கிமீ, திருவைகுண்டத்திலிருந்து 10 கிமீ மற்றும் ஏரலிருந்து 6 கிமீ தொலைவிலும் உள்ளது. இக்கிராமத்தைச் சுற்றி நைனார்புறம், பறம்பு, பொட்டல், பராக்கிரமபாண்டி, மாங்கொட்டபுரம் மற்றும் ஆவாரங்காடு முதலிய கிராமங்கள் உள்ளது.

தொல்லியல் அகழாய்வுகள்
---------------------

சிவகளையில் 2000 ஏக்கர் பரப்பளவில் அமைந்துள்ள தொல்லியல்களத்தை சிவகளையைச்சார்ந்த, ஸ்ரீவைகுண்டம் ஸ்ரீகுமரகுருபரசுவாமிகள் மேல்நிலைப்பள்ளியில் வரலாற்று ஆசிரியராக பணிபுரியும் ஆசிரியர் மாணிக்கம் என்பரால் கடந்த 5 ஆண்டுகளுக்கு முன்பு கண்டுபிடிக்கப்பட்டு தற்பொழுது சிவகளையில் 25 மே 2020 முதல் தமிழ்நாடு அரசு தொல்லியல் துறை முதல் கட்ட அகழாய்வுப் பணிகள் மேற்கொண்டு வருகிறது, இதற்கு தமிழக அரசு முதற்கட்ட அகழாய்விறௌகு ரூபாய் 58 இலட்சம் ஒதுக்கி அகழாய்வு நடைபெற்றது.தற்பொழுது இரண்டாம் கட்ட அகழாய்விற்கு ரூபாய் 34 இலட்சம் ஒதுக்கி சிவகளையை சுற்றியுள்ள ஒன்பது இடங்களில் நடைபெற்று வருகின்றன. இதில் சிவகளையில் நடைபெறும் அகழாய்வு பணியில் இதுவரை 40 முதுமக்கள் தாழிகள் கண்டெடுக்கப்பட்டுள்ளன. இதில் ஒரே குழியில் 16 முதுமக்கள் தாழிகள் கண்டெடுக்கப்பட்டன. மேலும், சிவகளையில் பழங்கால கல்வட்டங்கள் உள்ளிட்ட பொருட்களும் கிடைத்துள்ளன. இந்த தொல்லியல்களம் 2000 ஏக்கர் பரப்பளவில் சிவகளையை சுற்றி அமைந்துள்ளது.

மக்கள் தொகை பரம்பல்
-------------------

2011-ஆம் ஆண்டின் மக்கள் தொகை கணக்கெடுப்பின் படி, 1,139 வீடுகள் கொண்ட சிவகளை கிராமத்தில் மக்கள்தொகை 4,087 ஆகும். எழுத்தறிவு 86.53%, பாலின விகிதம் 1000 ஆண்களுக்கு 1053 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறைய 978 & 2 ஆகவுள்ளனர். தாமிரபரணி ஆற்றின் கரையில் உள்ள இக்கிராமத்தின் பொருளாதாரம் வேளாண்மையைச் சார்ந்துள்ள்து.

கோயில்கள்
---------

சிவகளை கிராமத்தில் முத்துமாலை முப்பிடாரி அம்மன் கோயில், மாரியம்மன் கோயில், உச்சினி மாகாளியம்மன் கோயில், பத்திரகாளி கோயில், வெயிலுகந்த அம்மன் கோயில், முத்துமாலை அம்மன்,நாராயணசுவாமி கோவில்,குளக்கரை பெருமாள், சிவனைந்த பெருமாள் கோயில், கொடிக்கால்பத்து சுடலைமாடசாமி கோயில், முனியசாமி கோவில், புஷ்கல தேவி சமேத பெரும்படையார் சாஸ்தா கோயில் மற்றும் இருளப்பசாமி சாமி கோயில்கள் உள்ளது.

கல்வி
-----

சிவகளை கிராமத்தில் ஒரு மேனிலைப் பள்ளி இருக்கிறது.ஒரு நடுநிலைப்பள்ளியும் மற்றும் 4 துவக்கப்பள்ளிகளும் உள்ள்து.

மேற்கோள்கள்
-----------

1. ↑  ஆதிச்சநல்லூர், சிவகளையில் அகழாய்வுகள் துவங்கின
2. ↑   *சிவகளை அகழாய்வில் கிடைத்த எலும்புகளை மரபணு சோதனைக்கு அனுப்பும் பணி தொடக்கம்*. இந்து தமிழ் திசை. 1 சூலை 2021. .
3. ↑  பிரபுராவ் ஆனந்தன் (30 சூன் 2021). *சிவகளை அகழாய்வு: '3,000 ஆண்டுகளுக்கு முன் தாமிரபரணி நாகரிகம் இருந்ததா?' - தமிழர் வரலாறு*. பி. பி. சி தமிழ். .
4. ↑  Sivagalai Population, Caste, Working Data Census 2011

வெளி இணைப்புகள்
---------------

* சிவகளை - தாமிரபரணி நாகரீகம் அதிசயம் - காணொலி (தமிழில்)

* [

சிவகளை-அகழாய்வில்- முதுமக்கள்-தாழிகள்-அரிய தகவல்கள்]
[*தொடர்பிழந்த இணைப்பு*] (தமிழில்)
**சி. வி. ராஜசுந்தரம்** (1927 - ஆகத்து 11, 2011) இலங்கை வானொலியின் பழம்பெரும் ஒலிபரப்பாளர். இலங்கை ஒலிபரப்புக் கூட்டுத்தாபனத்தின் கல்விச் சேவையில் தயாரிப்பாளராக இணைந்து ஒலிபரப்பு பயிற்சி நிலையத்தில் உதவிப் பணிப்பாளராகப் பணியாற்றி பின்னர் 1971 முதல் 1977 வரை தமிழ்ச் சேவைப் பணிப்பாளராக உயர்ந்தவர்.

வாழ்க்கைச் சுருக்கம்
--------------------

"சி. வி. ஆர்." என்று அழைக்கப்பட்ட சி. வி. ராஜசுந்தரம், 1927 ஆம் ஆண்டு யாழ்ப்பாணம் நல்லூர் செட்டித் தெருவில் பிறந்தவர். சிறு வயது முதலே கலைகள் மீது ஆர்வம் கொண்டவர். தனது 20 வயதில் பேராதனைப் பல்கலைக்கழகத்தில் படித்து கலைமாணிப் பட்டம் பெற்றவர். ஆழமான ஆங்கில அறிவும் தமிழ் மொழியில் பாண்டித்தியம் சைவ சமயத்தில் ஆழ்ந்த பற்றும் கொண்டவர். ஆசிரியராகத் தமது பணியை ஆரம்பித்த இராஜசுந்தரம் பின்பு பத்திரிகை ஆசிரியராக பணி ஏற்றார்.

வானொலியில் இணைவு
----------------

1955 ஆம் ஆண்டு இலங்கை வானொலியின் கல்விச் சேவைக்கு புதிய உதவியாளராகச் சேர்ந்தார். 1968 ஆம் ஆண்டு வானொலி நிலைய பயிற்சி நிலையத்தின் உதவிப் பணிப்பாளராக நியமிக்கப்பட்டார். அக்காலத்தில் பிபிசியிலிருந்து வந்து இலங்கை வானொலியில் பணியாற்றிய ஸ்டுவர்ட் வேவல் என்பவர் எழுதிய "The art of Radio" என்ற நூலை ராஜசுந்தரம் "வானோசை' என்ற பெயரில் தமிழில் மொழி பெயர்த்து வெளியிட்டார். இந்நூல் பல அறிவிப்பாளர்களுக்கு வழிகாட்டி நூலாக அமைந்தது.

சி. வி. ராஜசுந்தரம் இலங்கை வானொலியின் தேசிய சேவைக்கு வந்த போது முதலில் விவரண நிகழ்ச்சிகளுக்குப் பொறுப்பான நிகழ்ச்சி உதவியாளராகவும், 1970 ஆம் ஆண்டின் இறுதிப் பகுதியில் அவர் தமிழ்த் தேசிய சேவையின் மேலதிக பணிப்பாளராகவும் நியமிக்கப்பட்டார்.

1965 இல் பேராசியர் கா. சிவத்தம்பியால் எழுதப்பட்டு ராஜசுந்தரத்தால் தயாரிக்கப்பட்ட "இரவின் இதயம்' என்ற சித்திரம் நேயர்களிடையே புகழ் பெற்றது. இதே நிகழ்ச்சி ராஜசுந்தரத்தால் ஆங்கிலத்தில் மொழி பெயர்க்கப்பட்டு ஆங்கில சேவையிலும் ஒலிபரப்பானது.

இசை, நடனம், நாடகம் போன்றவற்றில் ஆழ்ந்த புலமை மிக்க சி. வி. ராஜசுந்தரம் "நல்லூர்', "மீனாட்சி கல்யாணம்', "ஊர்வசி', "பாவை பெற்ற பசு" போன்ற புகழ் பெற்ற பல இசைச்சித்திரங்களைத் தயாரித்து ஒலிபரப்பினார். பின்பு அவற்றில் சிலவற்றை நாட்டிய நாடகங்களாக உருவாக்கி நகரங்கள் தோறும் மேடையேற்றினார். "கலைக் கோலம்" என்ற புகழ்பெற்ற நிகழ்ச்சியை இலங்கை வானொலியில் ஆரம்பித்தார்.

வானொலிப் பயிற்சிக் களங்கள்
--------------------------

இலங்கை மட்டுமல்லாமல், கனடா, செருமனி, நெதர்லாந்து, பப்புவா நியூ கினி, வியட்நாம், மாலைதீவு, பாக்கித்தான், மலேசியா, சிங்கப்பூர் என பல்வேறு நாடுகளிலும் ஒலிபரப்புத்துறை சம்பந்தமான பயிற்சிக் களங்களை, கருத்தரங்குகளை ஏற்பாடு செய்து நடத்தினார். கனடாவில் ரொறன்ரோ றயேசன் பொலிடெக்னிக் பல்கலைக்கழகத்தின் ஊடாக ஒலிபரப்புப் பணிகளை மேற்கொண்டார். ஒலிபரப்பு குறித்த ஆய்வுக் கட்டுரைகளை எழுதி உலக நாடுகளில் சமர்ப்பித்து வந்தார்.

மறைவு
-----

அரசியல் நெருக்கடி காரணமாக ஓய்வு பெற்று கனடாவில் குடியேறினார். இவர் 2011, ஆகத்து 11 இல் தனது 84 ஆவது அகவையில் ரொரன்ரோ நகரில் காலமானார்.

எழுதிய நூல்கள்
--------------

* *வானோசை*
* *Manual of development communication*: (with special reference to broadcasting)

உசாத்துணை
---------

* தம்பிஐயா தேவதாஸ், *இலங்கை வானொலியின் இன்னுமொரு இமயம் மறைந்தது*, வீரகேசரி, செப்டம்பர் 11, 2011
* ஊடகத்துறை விற்பன்னர் சி.வி.இராஜசுந்தரம் அவர்களின் மறைவு ஈடுசெய்ய முடியாத பேரிழப்பு
[*தொடர்பிழந்த இணைப்பு*], தமிழ்வின்

மேற்கோள்கள்
-----------

1. ↑  ஆஸ்திரேலியத் தேசிய நூலகம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Euenantiornithes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

லெனெஸ்நோனிஸ் என்பது என்டார்டோரைனின் பறவையின் ஒரு வகை ஆகும், இது 78 நிமிடத்தின் பிற்பகுதியில் கிரெடேசியஸில் வாழ்ந்து, உஸ்பெகிஸ்தானில் உள்ள க்சைல் குமுலில் பிஸ்ஸ்கி படிவத்தில் காணப்படும் புதைபடிவங்களில் இருந்து அறியப்படுகிறது.

குறிப்புகள்
-----------

1. ↑  Kurochkin, E. N. (1996) A new enantiornithid of the Mongolian Late Cretaceous, and a general appraisal of the infraclass Enantiornithes (Aves).
லெனின் அமைதிப் பரிசு பதக்கம்
சோவியத் ஒன்றியத்தின் **பன்னாட்டு லெனின் அமைதிப் பரிசு** (*International Lenin Peace Prize*, {{lang-ru|международная Ленинская премия мира) அமைதிக்கான நோபல் பரிசினை ஒத்த அமைதிப் பரிசாகும். முதலில் **மக்களிடையே அமைதியை வலுவாக்க பன்னாட்டு ஸ்டாலின் அமைதிப் பரிசு** என்றிருந்தது அரசியல் காரணங்களுக்காக **மக்களிடையே அமைதியை வலுவாக்க பன்னாட்டு லெனின் அமைதிப் பரிசு**(உருசியம்: Международная Ленинская премия «За укрепление мира между народами» என பெயர் மாற்றம் செய்யப்பட்டது. சோவியத் அரசினால் நியமிக்கப்படும் குழுவொன்று இப்பரிசினை வழங்கியது.

ஸ்டாலின் அமைதிப்பரிசு 21 டிசம்பர் 1949 இல் ஸ்டாலினின் நினைவாக ஒப்பற்ற சோவியத்தின் தலைமையால் (Presidium of the Supreme Soviet) அவரது எழுபதாவது பிறந்தநாளில் நிறுவப்பட்டது. நோபல் பரிசினைப் போலன்றி ஸ்டாலின் அமைதிப்பரிசு ஒரு வருடத்தில் பலருக்கு வழங்கப்பட்டது. பெரும்பாலும் பொதுவுடைமையாளர்களுக்கும் சோவியத் ஒன்றியத்தினை ஆதரித்தோருக்கும் இப்பரிசு வழங்கப்பட்டது. 

நிக்கிட்டா குருசேவ்வின் ஆட்சியில் செப்டெம்பர் 6 1956இல் நடந்த சோவியத் ஒன்றியப் பொதுவுடைமைக் கட்சியின் இருபதாவது மாநாட்டில் இப்பரிசு *மக்களிடையே அமைதியை வலுவாக்க பன்னாட்டு லெனின் அமைதிப் பரிசு* என பெயர் மாற்றப்பட்டது. முன்னதாக பரிசு பெற்ற அனைவரும் தங்கள் பரிசுகளை திருப்பி புதிய லெனின் பரிசினைப்பெற்றுக்கொள்ள அறிவுறுத்தப்பட்டனர். டிசம்பர் 11 1989 இல் இப்பரிசு லெனின் அமைதிப்பரிசு என பெயரிடப்பட்டது.(உருசியம்: международная Ленинская премия мира). இரண்டு ஆண்டுகளுக்குப் பிறகு சோவியத் ஒன்றியத்தின் வீழ்ச்சிக்குப் பின் வந்த உருசிய அரசு இப்பரிசினை நிறுத்தியது. 

இந்தியாவிலிருந்து இப்பரிசினை வென்றவர்கள்:

* சாய்புதின் கிட்ச்லு (1952)
* சர் சாகிப்சிங் சோகே (1953)
* சர் சி.வி.ராமன் (1957)
* இராமேஷ்வரி நேரு(பி. 1886) (1961)
* அருணா அசஃப் அலி (1964)
* ரோமேஷ் சந்திரா (1967)
* கே.பி.எஸ்.மேனன் (1977-78)
* இந்திரா காந்தி (1983-84)

கடைசியாக இப்பரிசு நெல்சன் மண்டேலா1 (1990)

1. 1990ஆம் வருடத்திற்கான பரிசு அவர் தென்னாப்பிரிக்கா சிறையில் இருந்த காரணத்தால் 2002ஆம் ஆண்டுதான் பெற்றுக்கொண்டார்.

மேற்கோள்கள்
-----------

1. ↑  "ПОСТАНОВЛЕНИЕ ПРЕЗИДИУМА ВС СССР ОТ 11.12.1989 N 905-1 О МЕЖДУНАРОДНОЙ ЛЕНИНСКОЙ ПРЕМИИ МИРА" (உருசியன்). 2006-10-12.CS1 maint: Unrecognized language (link)
2. ↑   (in உருசியன்) *The Great Encyclopedic Dictionary*. Moscow: Sovetskaya Enciklopediya. 1991. vol. 1, p. 759.

மேலும் பார்க்க
--------------

* அமைதிக்கான அடம்ஸ் பரிசு
* காந்தி அமைதிப் பரிசு
* அமைதிக்கான நோபல் பரிசு
* மக்சேசே பரிசு

வெளியிணைப்புக்கள்
-----------------

* ஸ்டாலின் அமைதிப்பரிசினை வென்றபோது எழுந்த எண்ணங்கள்(ஆங்கிலத்தில்) பால் ரோப்சன்
* ஸ்டாலின் அமைதிப்பரிசினை வாங்கியபோது(ஆங்கிலத்தில்) ஹோவர்ட் பாஸ்ட்
* லெனின் அமைதிப்பரிசினை வாங்கும்போது நெல்சன் மண்டெலா நிகழ்த்திய உரை
* Soviet Prize Medals பதக்கம் மற்றும் சான்றிதழ்களின் படங்கள்
* (உருசிய மொழியில்) பதக்கம் பிறந்த கதை பிடிஎப் வடிவில் (உருசிய மொழி). பரணிடப்பட்டது 2007-03-22 at the வந்தவழி இயந்திரம்
யுனெஸ்கோ என்று பொதுவாக அழைக்கப்படும் **ஐ.நா கல்வி அறிவியல் கலாச்சார நிறுவனம்**  எழுத்தறிவின்மையை அகற்றும் பொருட்டு 1965 ம் ஆண்டு செப்டம்பர் 8 -ம் நாள் ஈரான் நாட்டின் தலைநகர் டெக்ரானில் உலக நாடுகளின் கல்வி அமைச்சர்களின் மகாநாடு ஒன்றை நடத்தியது. இம்மாநாட்டில் எழுத்தறிவின்மையால் உலக நாடுகளில் ஏற்படும் அரசியல் சமூக பொருளாதார பிரச்சனைகளைப் பற்றி விவாதிக்கப்பட்டது. எழுத்தறிவின்மையை உலகிலிருந்து அறவே அழிப்பதற்காக ஆற்ற வேண்டிய பணிகள் நடைமுறைகள் ஆகியவைகளை பட்டியலிட்டு ஒரு அறிக்கையையும் அளித்தது. எழுத்தறிவின்மையை போக்குவதற்காக மாநாடு நடைபெற்ற செப்டம்பர் 8 -ம் தேதியை சர்வதேச எழுத்தறிவு நாள் என யுனெஸ்கோவின் 14 வது பொதுக்குழு பிரகடனம் செய்தது. 1967 ம் ஆண்டில் இருந்து ஒவ்வொரு ஆண்டும் செப்டம்பர் 8 -ம் நாள் சர்வதேச எழுத்தறிவு நாளாக கொண்டாடப்பட்டு வருகிறது.

நோக்கம்
-------

மனித குலத்தின் ஒட்டுமொத்தத் முன்னேற்றங்களுக்கு தடையாக இருக்கும் எழுத்தறிவின்மையை போக்குவது என்பதை எடுத்துரைக்கவும் எழுத்தறிவின்மையை போக்கிட அரசுகள், உலக நாடுகள் மேற்கொண்டுள்ள பல்வேறு சீரிய திட்டங்களை வெளிப்படுத்துவதும் இந்நாளின் நோக்கமாகும்.
**கிருஷ்ணசாமி துளசி அய்யா வாண்டையார்** (*Thulasi Iyah Vandayar*, மே 11 1929 – மே 17 2021) ஒரு இந்தியா விடுதலைப் போராட்ட வீரர். இவர் தஞ்சாவூர் நாடாளுமன்ற உறுப்பினராகவும் 1991 முதல் 1996 வரை பணியாற்றியுள்ளார்.

பிறப்பு
-------

துளசி அய்யா வாண்டையார் தஞ்சாவூர் மாவட்டத்தில் உள்ள அம்மாப்பேட்டை அருகே உள்ள பூண்டி கிராமத்தில் கிருஷ்ணசாமி வாண்டையார் பொன்னம்மாள் தம்பதியருக்கு மகனாக 1929ஆம் ஆண்டு மே மாதம் 11ஆம் தேதி பிறந்தார்.

கல்வி
-----

வாண்டையார் தனது பள்ளிக் கல்வியினை ஏற்காட்டில் உள்ள மவுண்ட்போர்டு பள்ளியிலும், உயர்கல்வியினைச் சென்னை லயோலா கல்லூரியிலும் கற்றார். தமிழோடு ஆங்கிலம், சமசுகிருதத்திலும் புலமைப்பெற்றிருந்தார். இவர் 'இன்ப வாழ்வு,' 'மனோரஞ்சிதம், குரல் கொடுக்கும் வானம்பாடி, பயணங்கள் தொடரும், செல்வச்சீமை ஐரோப்பா, ராக பாவம், வழிபாடு' மற்றும் ஆங்கிலத்தில், 'ஏ மெலோடியஸ் ஹார்மனி (A Melodious Harmony)' உள்ளிட்ட பல பனுவல்களை எழுதியுள்ளார்.

திருமண வாழ்க்கை
---------------

வாண்டையார் உக்கடை அப்பாவு தேவரின் மகள் பத்மாவதியை கடந்த 1954ஆம் ஆண்டு மார்ச் 25ஆம் தேதி திருமணம் செய்துகொண்டார். இந்த தம்பதியருக்கு கிருஷ்ணசாமி வாண்டையார் என்ற மகனும் புவனேசுவரி என்ற மகளும் உள்ளன.

அரசியல்
-------

சமூக அக்கறை உள்ள இவர் இளமைக்காலம் முதலே இந்திய தேசிய காங்கிரசில் இணைத்துக்கொண்டு தீவிரமாக பணியாற்றி வந்தார். ஒன்றியத் தலைவர், தஞ்சை மாவட்ட இளைஞர் காங்கிரசு தலைவர், மாவட்ட காங்கிரசு தலைவர் உள்ளிட்ட பதவிகளை வகித்த இவர் 1991லிருந்து 1996 வரை தஞ்சாவூர் மக்களவை உறுப்பினராக இருந்தார்.

கல்வி நிறுவனம்
--------------

தஞ்சாவூர் மாவட்டத்தில் மிகவும் பழமையான அருள்மிகு வீரையா வாண்டையார் நினைவு ஸ்ரீ புட்பம் கல்லூரியினை 1956ல் நிறுவி இப்பகுதி மக்களுக்கு கல்விப்பணியாற்றி வந்தார்.

இறப்பு
------

வாண்டையார் வயது மூப்பு காரணமாக தன் 93வது வயதில், 2021ஆம் ஆண்டு மே 17 அன்று சென்னையில் காலமானார்.

மேற்கோள்கள்
-----------

1. ↑
2. ↑  துளசி அய்யா வாண்டையார் மறைவு. தினமலர் (திருச்சி பதிப்பு) பக்கம் 13, நாள் 18.05.2021
3. ↑
4. ↑
5. ↑  "காப்பகப்படுத்தப்பட்ட நகல்". 2021-05-18 அன்று மூலம் பரணிடப்பட்டது. 2021-05-18 அன்று பார்க்கப்பட்டது.
6. ↑   *காங்கிரஸ் முன்னாள் எம்.பி. துளசி அய்யா வாண்டையார் காலமானார்*. தி இந்து தமிழ் நாளிதழ். மே 17 2021. .
**சர்மிளா தாபா** (*Sharmila Thapa*) என்பவர் நேபாளி வம்சாவளியைச் சேர்ந்த இந்திய தொலைக்காட்சி தொகுப்புரையாளர் மற்றும் நடிகை ஆவார்.  இவர் தமிழ் தொலைக்காட்சி துறையில் மிகவும் பிரபலமான தொகுப்பாளிகலில் ஒருவராக உள்ளார்.

ஆரம்பகால வாழ்க்கை மற்றும் பின்னணி
---------------------------------

சர்மிளா நேபாளத்தின் பரத்பூரில் உள்ள நாராயங்கட்டில் பிறந்தவர். சென்னை அண்ணா நகரில் உள்ள அண்ணா ஆதர்ஷ் மகளிர் கல்லூரியில் சுற்றுலா மற்றும் பயண முகாமைத்துவத்தில் பட்டம் பெற்றார்.

தொழில்
------

சர்மிளா 2009 ஆம் ஆண்டில் இந்திய ஒன்றியம், தமிழ்நாட்டின் சென்னைக்கு, குடிபெயர்ந்தார். வடிவேல் பாலாஜியுடன் இணை தொகுப்பாளராக சர்மிளா தனது தொழில் வாழ்க்கையைத் தொடங்கினார். பின்னர், இவர் ஆதவனுடன் நிகழ்ச்சிகளை தொகுத்து வழங்கினார். சர்மிளா தாபா தமிழ் தொலைக்காட்சித் தொடரான தென்றலில் நடிகையாக அறிமுகமானார். இது தவிர, அஜித், ஜெயம் ரவி போன்ற தமிழ் நடிகர்களுடன் ஷர்மிளா ஒரு சில படங்களில் நடித்துள்ளார். ஆதித்யா தொலைக்காட்சியில் வாங்க சிரிக்கலாம் என்ற காலை நிகழ்ச்சியை சர்மிளா தொகுத்து வழங்குகின்றார்.

தனிப்பட்ட வாழ்க்கை
------------------

சர்மிளா தாபா தனது நீண்டகால காதலரும் நடன உதவி இயக்குனருமான ரகுவை 2019 சூனில் மணந்தார்.   இவர்கள் 2020 ஆம் ஆண்டில் விஜய் தொலைக்காட்சியின் ரியாலிட்டி ஷோவான மிஸ்டர் அண்ட் மிஸஸ் சின்னத்திரை பருவம் 2 நிகழ்ச்சியில் கலந்து கொண்டனர். அந்த நிகழ்ச்சியில் இந்த இணையர் முதல் இடத்தைப் பிடித்தனர்.

திரைப்படவியல்
-------------

* கேப்மாரி
* விசுவாசம்
* வேதாளம்
* டீ கடை ராஜா
* கொஞ்சம் கொஞ்சம்
* சகலகல வல்லவன்
* கப்பல்

மேலும் காண்க
------------

* கோவை சரளா
* ரங்கராஜ் பாண்டே

குறிப்புகள்
-----------

1. ↑  "A wacky brand of humour, in perfect Tamil".
2. ↑  "Nepali girl makes big as anchor in Tamil channel".
3. ↑  "SHARMILA THAPA AND NEPALI". 2021-01-11 அன்று மூலம் பரணிடப்பட்டது. 2021-01-16 அன்று பார்க்கப்பட்டது.
4. ↑  "TV anchor Sharmila Thapa gets married to longtime boyfriend and assistant choreographer Raghu".
5. ↑  "Arya - Sayyeshaa to Nithya Raam - Gautham: Tamil TV celebs who got married in 2019".
6. ↑  "Suhasini Kumaran shares her excitement over being a part of 'Mr. and Mrs. Chinnathirai 2'; see post".

கூடுதல் இணைப்புகள்
------------------

* ஐ.எம்.டி.பி இணையத்தளத்தில் சர்மிளா தாபா
* இன்ஸ்ட்டாகிராமில் சர்மிளா தாபா
**ஜெயலலிதா வேட்பு மனு தாக்கல் வழக்கு** என்பது 2001இல் நடந்த தமிழ்நாடு சட்டசபை பொதுத் தேர்தலின் போது, ஜெயலலிதா தேர்தல் ஆணைய விதிமுறைகளுக்கு முரணாக, இரண்டுக்கும் மேற்பட்ட புவனகிரி, கிருஷ்ணகிரி, ஆண்டிப்பட்டி, புதுக்கோட்டை ஆகிய நான்கு சட்ட மன்ற தொகுதிகளில் வேட்பு மனு தாக்கல் செய்ததை எதிர்த்து, தி. மு. க. வைச் சேர்ந்த, முன்னாள் நாடாளுமன்ற உறுப்பினர் செ. குப்புசாமி, சென்னை உயர்நீதிமன்றத்தில் சூன், 2007இல் வழக்கு தொடர்ந்தார். 

இதனை விசாரித்த சென்னை உயர்நீதிமன்றம், தேர்தல் ஆணையத்தின் விதிமுறைகளை மீறி, இரண்டுக்கும் மேற்பட்ட தொகுதிகளில் ஜெயலலிதா வேட்பு மனு தாக்கல் செய்தது தொடர்பாக குற்றவியல் வழக்கு பதியுமாறு, இந்தியத் தேர்தல் ஆணையத்திற்கு உத்தரவிட்டது.இந்த வழக்கை உச்ச நீதிமன்றம் 2017ல் தள்ளுபடி செய்து உத்தரவிட்டது.

மேல் முறையீடுகள்
----------------

சென்னை உயர்நீதிமன்ற உத்தரவை எதிர்த்து, ஜெயலலிதாவின் மேல் முறையீடு மனுமீது இந்திய உச்ச நீதிமன்றம் ஜெயலலிதா மீதான குற்றவியல் நடவடிக்கைக்கு இடைக்கால தடை விதித்து, வழக்கை மீண்டும் சென்னை உயர்நீதிமன்றத்திற்கே மாற்றி ஆணையிட்டது. 

சென்னை உயர்நீதிமன்றம் இவ்வழக்கு விசாரணையை முடித்து 6 மார்ச் 2013இல் தீர்ப்பு வழங்கும் முன், மனுதாரர் குப்புசாமி மரணமடைந்ததால், தி. மு. வை சேர்ந்த ஏ.கே.எஸ்.விஜயன், இவ்வழக்கை தான் தொடர்நது நடத்த அனுமதி கேட்டு உயர்நீதி மன்றத்தில் மனு தாக்கல் செய்தார். முதல் மனுதாரர் குப்புசாமி இறந்து விட்டதால், முதன்மை வழக்கு தள்ளுபடி ஆகிவிட்டதாக கூறி, விஜயனின் மனுவை தள்ளுபடி செய்தது. 

இதனை எதிர்த்து விஜயன் உச்ச நீதிமன்றத்தில் தாக்கல் செய்த மேல்முறையீடு மனு தொடர்பாக, பதில் மனு தாக்கல் செய்யுமாறு ஜெயலலிதாவுக்கு உச்சநீதிமன்றம் அறிவிக்கை அனுப்பியது. இவ்வழக்கு அரசியல் உள்நோக்கம் கொண்டது என்பதால் இதற்கு பதில் மனு தாக்கல் செய்ய தனக்கு ஆர்வம் இல்லை என ஜெயலலிதா கூறியதை அடுத்து, உச்ச நீதிமன்றம் இவ்வழக்கின் இறுதி விசாரணையை, தலைமை நீதிபதி எச். எல். தத்து, நீதிபதிகள் அருண் மிஸ்ரா, அமிதவ் ராய் ஆகியோர் அடங்கிய அமர்வு, 8 செப்டம்பர் 2015க்கு ஒத்திவைத்தது.

மேற்கோள்கள்
-----------

1. ↑  14 வருட பழைய வழக்கில் விரைவில் இறுதி விசாரணை
2. ↑  4 தொகுதிகளில் வேட்பு மனு தாக்கல் செய்த விவகாரம்: ஜெயலலிதா மேல்முறையீட்டு வழக்கு விசாரணை ஒத்திவைப்பு

வெளி இணைப்புகள்
---------------

* வேட்பு மனு தாக்கல் விவகாரம் ஜெயலலிதாவுக்கு கருணாநிதி கேள்வி பரணிடப்பட்டது 2016-03-05 at the வந்தவழி இயந்திரம்
**சிவானாண்டி ராஜதுரை** (Sivanandi Rajadurai) என்ற **மைலாடி முனைவர் சி. ராஜதுரை** (*Mylaudy Dr. S.Rajadurai*) வினையூக்கம், இயற்பியல் வேதியியல் மற்றும் உமிழ்வு கட்டுப்பாடு ஆகியவற்றில் ஓர் அறிவியலாளர் ஆவார், உலகளாவிய சுற்றுச்சூழலைப் பாதுகாப்பதில் கவனம் செலுத்தும் இவர் பெருநிறுவன நிர்வாகி ஆவார். இவர் ராஜதுரை அறக்கட்டளையின் தலைவர்.

கல்வி
-----

இராஜதுரை மைலாடியில் உள்ள, சிவானாண்டி நாடார் மற்றும் தாயம்மாள் நாடாச்சி ஆகியோருக்கு, செப்டம்பர் 1, 1951இல் மகனாகப் பிறந்தார். இந்தியாவில் உள்ள தமிழ்நாடு மாநிலத்தில், கன்னியாகுமரி மாவட்டத்தில் உள்ள விவசாய கிராமம் மைலாடி ஆகும். கன்னியாகுமரி விவேகானந்தா கல்லூரியில் கல்லூரி படிப்பினையும், மைலாடியில் உள்ள *ரிங்லெட்டாப்* உயர்நிலைப் பள்ளியில் உயர்நிலைப் படிப்பையும் முடித்தார். 1969 மற்றும் 1972 க்கு இடையில் நடைபெற்ற ஐம்பதுக்கும் மேற்பட்ட சொற்பொழிவு போட்டிகளில் கலந்துகொண்டு முதலிடம் பெற்றுள்ளார். இவர் பட்டம் பெறும் பிரிவு உபச்சார விழாவில் சொற்பொழிவு ஆற்றினார். கேரள பல்கலைக்கழகத்தின் மார் இவானியோஸ் கல்லூரியில் வேதியியலில் முதுகலை பட்டத்தில் தங்கப் பதக்கம் பெற்றார். இந்திய தொழில்நுட்பக் கழகம், சென்னையில் இயற்பியல் வேதியியலில் துறையில் முனைவர் பெற்ற இவர், ஜே. சி. குரியாக்கோஸுடன் இணைந்து பணியாற்றினார். கலப்பு ஆக்சைடு வினையூக்கிகள் பற்றிய இவரது முனைவர் பட்ட ஆய்வு மாசு குறைப்புக்கான திட ஆக்சைடு தீர்வுகளை உருவாக்குவது குறித்த இவரது எதிர்கால ஆராய்ச்சிக்கு வழிகாட்டியது. இந்திய தொழில்நுட்ப கழகத்தில் இருந்தபோது, ராஜதுரை கல்லூரிகளுக்கு இடையே நடக்கிற பளுதூக்குதல் தடகள அணியின் தலைவராகவும் இருந்துள்ளார்.

மேற்கோள்கள்
-----------

1. ↑  "Dr. S. Rajadurai (alias) Mylaudy Dr. S. Rajadurai". Rajaduraiin.com. 2015-10-06 அன்று மூலம் பரணிடப்பட்டது. 2015-10-06 அன்று பார்க்கப்பட்டது.
2. ↑  "Scientist develops system for vehicles". *The New Indian Express*. 12 January 2010.. பார்த்த நாள்: 3 October 2018.
3. ↑  Rajadurai, S. (1987). "Synthesis, structural characterization and catalytic study of ZnCrFeO4 spinel". *Materials Chemistry and Physics* **16** (5–6): 459–466. doi:10.1016/0254-0584(87)90066-6.
4. ↑  Rajadurai, S.; Geetha, T.M. (1986). "Dehydration of ethanol on filtrol and modified filtrols". *Materials Chemistry and Physics* **15** (2): 173–183. doi:10.1016/0254-0584(86)90122-7.
5. ↑  "Nitrous oxide decomposition using a solid oxide solution". freepatentsonline.com. 2015-10-28 அன்று பார்க்கப்பட்டது.
6. ↑  Rajadurai, S.; Carberry, J. J.; Li, B.; Alcock, C. B. (2010). "ChemInform Abstract: Catalytic Oxidation of Carbon Monoxide over Superconducting La2-xSrxCuO4−δ Systems Between 373-523 K". *ChemInform* **22** (51): no. doi:10.1002/chin.199151024.
7. ↑  Gunasekaran, N.; Rajadurai, S.; Carberry, J. J. (1995). "Catalytic decomposition of nitrous oxide over perovskite type solid oxide solutions and supported noble metal catalysts". *Catalysis Letters* **35** (3–4): 373–382. doi:10.1007/BF00807194.
**Lua error in package.lua at line 80: module 'Module:Format link' not found.**

The International Date Line around the antimeridian (180° longitude)

  

**சர்வதேச தேதிக்கோடு - நில வரைபடம்**

ஒரு இடத்தின் நேரம் அந்த இடத்தின் தீர்க்கரேகையைப் பொறுத்து இருக்கிறது. அந்த இடத்தில் இருந்து கிழக்கு நோக்கிச் சென்றால் கால அளவு அதிகாித்துக் கொண்டடே போகும். மேற்கு நோக்கிச் சென்றால் கால அளவு குறைந்து கொண்டே போகும். இதற்குக் காரணம் சூாியன் கிழக்கிலிருந்து மேற்காகச் செல்வதாக தோன்றுவதேயாகும். ஆனால் பூமிதான் மேற்கிலிருந்து கிழக்காகச் சுற்றுகிறது.

கிரீன்வீச்
----------

கிரீன்வீச் அக்டோபர் பத்தாம் தேதி இரவு 8 மணியாக இருக்கும்போது 450 கிழக்குத் தீர்க்கத்தில் 3 மணி கூடுதலாக இருக்கும் அதாவது இரவு 11 மணியாக இருக்கும். 900 கிழக்குத் தீர்க்கத்தில் இன்னும் 3 மணி கூடதலாக இருக்கும் அதாவது காலை 2 மணியாக இருக்கும். இது அக்டோபர் 11ந் தேதி காலை காலஅளவாகும். 1800 கிழக்குத் தீர்க்கத்தில் இன்னும் 6 மணி நேரம் கூடுதலாக இருக்கும். அதாவது அக்டோபர் 11ந் தேதி காலை 8 மணியாக இருக்கும். 

கிரீன்வீச்சின் மேலே சென்றால் கால அளவு குறைந்து கொண்டே இருக்கும். 900 மேற்குத் தீர்க்கத்தில் 6 மணி குறைவாக இருக்கும். அதாவது அக்டோபர் 10-ம் தேதி பிற்பகல் 2 மணியாக இருக்கும். 1800 மேற்குத் தீர்க்கத்தில் அக்டோபர் 10-ம் தேதி காலை 8 மணியாக இருக்கும். 1800 மேற்குத் தீர்க்கமும், கிழக்குத் தீர்க்கமும் ஒன்றே. 1800 தீர்க்க்ரேகை பெரும்பாலும் கடலின் மேலேயே அமைந்திருக்கிறது. சிற்சில இடங்களில் அது தீவுக்கூட்டங்களின் மேல் அமைந்திருக்கின்றது. ஒரு பொது உடன்பாட்டின்படி ஒரு கோடு தேர்ந்தெடுக்கப்பட்டுள்ளது. இதற்கு சர்வதேச தேதிக்கோடு என்றழைக்கப்படுகிறது. இது பெரும்பாலும் 1800 ஐ ஒட்டியே குறிக்கப்பட்டிருக்கிறது. சில இடங்களில் தீவுகளை விட்டு கடலின் மேலே குறிக்கப்பட்டுள்ளது. இந்தக் கோட்டைத் தாண்டும் போது செல்லும் திசைக்கேற்ப ஒரு தேதியைக் கூட்டியோ அல்லது குறைத்தோ கொள்ள வேண்டும்.

மேற்கோள்கள்
-----------

References
"Arctic Expeditions Commanded by Americans". The National Geographic Magazine. 18: 459–468. 1907. Retrieved 4 January 2017.
Allen, Jared (11 January 2012), "United States – Russian Maritime Boundary and Exclusive Economic Zones", ArcticEcon, retrieved 4 January 2017
Samoa confirms dateline switch Borneo Post online. Accessed 11 August 2011.
"Kiribati's Caroline Island renamed Millennium Island". Pacific Islands Report. September 2002. Retrieved 4 January 2017.
"The World Clock-Query Results". Time and date.com. Retrieved 20 May 2016, and click through to the individual stations' pages. With respect to Scott Base, see Ross Dependency.
**தமிழ்நாடு தொழிற் கூட்டுறவு வங்கி** (Tamilnadu Industrial Cooperative Bank - "TAICO Bank"), இந்தியாவில் அமைந்த முதல் தொழிற் கூட்டுறவு வங்கியாகும். இதன் தலைமையகம் சென்னையில் உள்ளது. இவ்வங்கி தமிழ்நாடு முழுவதும் 44 கிளைகளுடன் கூடியது.இவ்வங்கி தமிழ்நாட்டில் உள்ள அனைத்து தொழிற் கூட்டுறவு சங்கங்களுக்கு தேவையான நிதி வழங்குவதே இதன் நோக்கமாகும்.

சென்னை மாகாணத்தின் முன்னாள் தொழிற்துறை அமைச்சரும், முன்னாள் இந்தியக் குடியரசுத் தலைவருமான ஆர். வெங்கட்ராமனின் முயற்சியால், இவ்வங்கி செப்டம்பர் 1961 அன்று, தமிழ்நாடு கூட்டுறவு சங்கங்களின் சட்டப்படி பதிவு செய்யப்பட்டு, 1962 முதல் தனது பணிகளை துவக்கியது. 

தமிழ்நாடு அரசின் தொழில் மற்றும் வணிகத்துறை ஆணையாளரின் வழிகாட்டுதலின் படி இவ்வங்கி செயல்படுகிறது. வங்கியின் தலைமையகம் சென்னை, எழும்பூரில் உள்ள சி எம் டி. ஏ. வளாகத்தில் தரை தளத்தில் செயல்படுகிறது.

பணிகள்
------

* தொழிற் கூட்டுறவுச் சங்கங்களுக்கு கடன்கள் மற்றும் முன்பணங்கள் வழங்குதல்
* பொது மக்கள், அரசு நிறுவனங்கள் மற்றும் கோயில்களிடமிருந்தும் வைப்பு நிதிகள் பெறுதல்
* பொது மக்களுக்கு பாதுகாப்பு பெட்டகங்களை வாடகைக்கு விடுதல்
* பொது மக்களுக்கு நகைக்கடன், தனிநபர் கடன், அடமானக் கடன்கள் வழங்குதல்
* வரைவோலைகள் வழங்குதல்
* காப்புறுதி பத்திரங்களை விற்றல்
* தொழில் முனவர்களுக்கு தேவையான ஆலோசனைகள் வழங்குதல்

உறுப்பினர்கள்
-------------

தமிழ்நாட்டில் உள்ள அனைத்து மாவட்ட, வட்ட மற்றும் தொடக்க தொழிற் கூட்டுறவுச் சங்கங்கள்

நிர்வாகம்
---------

24. செப்டம்பர் 2013 முதல் உறுப்பினர்களால் தேந்தெடுக்கப்பட்ட நிர்வாகக் குழுவினரால் இவ்வங்கியின் நிர்வாகம் செயல்படுகிறது.

மேற்கோள்கள்
-----------

1. ↑  "Branches". 2015-08-16 அன்று மூலம் பரணிடப்பட்டது. 2015-10-06 அன்று பார்க்கப்பட்டது.
2. ↑
3. ↑  Scheme
4. ↑  "காப்பகப்படுத்தப்பட்ட நகல்". 2015-09-01 அன்று மூலம் பரணிடப்பட்டது. 2015-10-06 அன்று பார்க்கப்பட்டது.

வெளி இணைப்புகள்
---------------

* தமிழ்நாடு தொழிற் கூட்டுறவு வங்கியின் அதிகாரப்பூர்வமான இணையதளம்
**கே.தமிழரசன்** (*K.Tamilarasan*) ஓர் இந்திய அரசியல்வாதியாவார். மதுரை மாவட்டம் மேலூர் தாலுக்காவில் உள்ள பத்தினெட்டாங்குடி கிராமத்தைச் சேர்ந்தவராவார். இவரது தந்தை பெயர் எசு.பி.காசி, தாயார் பெயர் கே.நல்லம்மாள். டி.அரசி என்பவரை மணந்த இவருக்கு திவாகர், ஆர்த்தி, ரகுல் என மூன்று குழந்தைகள் உள்ளனர். 

மதுரை கிழக்குசட்டமன்ற தொகுதியில் இருந்து தமிழ்நாட்டின் சட்டசபை உறுப்பினராகத் தேர்ந்தெடுக்கப்பட்டார். அவர் அண்ணா திராவிட முன்னேற்ற கழக கட்சியின் சார்பாக போட்டியிட்டு வெற்றி பெற்றார்.

1996 ஆம் ஆண்டு பத்தினெட்டாங்குடி கிராம ஊராட்சித் தலைவராகத் தேர்ந்தெடுக்கப்பட்ட தமிழரசன், தொடர்ந்து 2001 மற்றும் 2006 ஆம் ஆண்டு உள்ளாட்சித் தேர்தலில் அதே கிராமத்திற்கு ஊராட்சித் தலைவராகத் தேர்ந்தெடுக்கப்பட்டார். 2011 ஆம் ஆண்டு நடைபெற்ற சட்டமன்ற தேர்தலில் தமிழரசன் 99447 வாக்குகள் பெற்று திராவிட முன்னேற்றக் கழகத்தின் போட்டியாளரான பி.மூர்த்தியை தோற்கடித்து சட்டமன்ற உறுப்பினராக தேர்ந்தெடுக்கப்பட்டார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது.
**கேசவன் பாலகிருஷ்ணன்** (Kesavan Balakrishnan) (1924 ஆகத்து 12 – 1984 சூலை 16) ஒரு அரசியல்வாதியும், எழுத்தாளரும், ஆசிரியரும் ஆவார்.

ஆரம்ப கால வாழ்க்கை
------------------

திருவாங்கூர்-கொச்சி மாநிலத்தின் முன்னாள் முதலமைச்சரும், இந்திய விடுதலைப் போராட்ட வீரருமான சி. கேசவன் மற்றும் திருமதி வசந்தி ஆகியோருக்கு மகனாகப் பிறந்தார்.

அரசியல் வாழ்க்கை
----------------

கேரளாவில் புரட்சிகர சோசலிசக் கட்சியின் நிறுவனத் தலைவர்களில் ஒருவராக பாலகிருஷ்ணன் இருந்தார். திருவனந்தபுரம் இரண்டாவது தொகுதியிலிருந்து 1954இல் திருவிதாங்கூர்-கொச்சி மாநில சட்டமன்றத்திற்கு சட்ட மன்ற உறுப்பினராக தேர்ந்தெடுக்கப்பட்டார். 

1971 இல் மக்களவையில் அம்பலப்புழா தொகுதியை பிரதிநிதித்துவப்படுத்தும் நாடாளுமன்ற உறுப்பினர் ஆனார். பின்னர் இவர், சிறந்த அரசியல்வாதிகள் மற்றும் ஆர்வலர்களுக்கு இந்திய அரசாங்கத்தால் வழங்கப்படும் "தாமரபத்ரம்" என்ற விருதைப் பெற்றார். 

தற்போதைய கேரள மாநிலத்தின் தெற்குப் பகுதிகளில் பரவலாக பிரபலமாக இருந்த கௌமூடி வார இதழின் ஆசிரியராகவும், வெளியீட்டாளராகவும் இவர் சிறப்பாக நினைவுகூரப்படுகிறார். வாராவாரம் வெளிவந்த ஒரு தனித்துவமான அம்சம், 'பத்ராதிபரோடு சோதிக்குகா' (ஆசிரியரைக் கேளுங்கள்), இதில் வாசகர்கள் ஆசிரியரிடம் வானத்தின் கீழ் எதையும் பற்றியும் கேட்கலாம் (ஆனால் ஒரு வினாடி வினா அமர்வு அல்ல) என்பது பரவலாக பிரபலமானது.

புத்தகங்கள்
-----------

* Niramillatha Marivillu
* Kalayalavu Oru varsham
* Sahyadri Sanukalil ( Travelogue)
* Nananjupoyi enkilum Jwala ( Auto Biography)
* Madhuvidu Premam
* Manja Jalam

மேற்கோள்கள்
-----------

1. ↑

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
**சர்வதேச ஆசிரியர் நாள்** (World Teachers' Day) **உலக ஆசிரியர் தினம்** என்றும் அழைக்கப்படுகிறது, இது ஆண்டுதோறும் அக்டோபர் 5 ஆம் நாள் கடைபிடிக்கப்படுகிறது. ஆசிரியர்களின் நிலை குறித்து 1966 யுனெஸ்கோ / பன்னாட்டு தொழிலாளர் அமைப்பு பரிந்துரையில் கையெழுத்திட்டதை நினைவுகூறும் வகையில் கடைபிடிக்கப்படுகிறது.   சர்வதேச ஆசிரியர் நாள் "உலகின் கல்வியாளர்களைப் பாராட்டுதல், மதிப்பீடு செய்தல் மற்றும் மேம்படுத்துதல்" ஆகியவற்றில் கவனம் செலுத்துவதையும் ஆசிரியர்களுக்கான சிக்கல் மற்றும் கற்பித்தல் தொடர்பான சிக்கல்களைக் கருத்தில் கொள்வதற்கான வாய்ப்பை வழங்குவதையும் நோக்கமாகக் கொண்டுள்ளது.

கொண்டாட்டம்
-----------

சர்வதேச ஆசிரியர் நாளினைக் கொண்டாடுவதற்காக, யுனெஸ்கோ மற்றும் சர்வதேச கல்வி அமைப்பு (ஈஐ) ஒவ்வொரு ஆண்டும் ஒரு பிரச்சாரத்தை மேற்கொள்கின்றன. அதன்மூலம் ஆசிரியர்களைப் பற்றிய சிறந்த புரிதலையும், மாணவர்கள் மற்றும் சமூகத்தின் வளர்ச்சியில் அவர்கள் வகிக்கும் பங்கையும் உலகிற்கு வழங்க உதவுகிறது. இந்த நோக்கத்தை அடைய அந்த அமைப்பு ஊடக நிறுவனங்கள் போன்ற தனியார் துறையுடன் இணைந்து செயல்படுகின்றனர். ஒவ்வொரு ஆண்டும் ஒரு கருப்பொருள்களில் இந்த பிரச்சாரம் நடைபெறுகிறது. உதாரணமாக, "ஆசிரியர்களை மேம்படுத்துதல்" என்பது 2017 ஆம் ஆண்டிற்கான கருப்பொருள். உயர்கல்வி கற்பித்தல் பணியாளர்களின் நிலை தொடர்பான 1997 யுனெஸ்கோ பரிந்துரையின் 20 வது ஆண்டின் நிறைவை உலக ஆசிரியர் தினம் நினைவுகூறுவதற்காக இந்தப் பிரச்சாரம் நடைபெற்றது. 

2018 ஆம் ஆண்டு யுனெஸ்கோ "கல்விக்கான உரிமை என்பது தகுதியான ஆசிரியருக்கான உரிமை" எனும் கருப்பொருளை அடிப்படையாகக் கொண்டது.  இது மனித உரிமைகளுக்கான உலகளாவிய பிரகடனத்தின் (1948) 70 வது ஆண்டு நிறைவை நினைவுகூர்கிறது மற்றும் பயிற்சி பெற்ற மற்றும் தகுதி வாய்ந்த ஆசிரியர்கள் இல்லாமல் கல்விக்கான உரிமையை உணர முடியாது என்பதை நினைவூட்டுகிறது.

மேலும் காண்க
------------

* ஆசிரியர் நாள்
* ஆசிரியர் நாள் (இந்தியா)

சான்றுகள்
---------

1. ↑
2. ↑  "World Teachers' Day - 5 September 2017". *UNESCO* (ஆங்கிலம்). 2017-09-13. 2017-10-06 அன்று பார்க்கப்பட்டது.
3. ↑  "Frequently Asked and Questions | Education | United Nations Educational, Scientific and Cultural Organization". *www.unesco.org* (ஆங்கிலம்). 2017-10-06 அன்று பார்க்கப்பட்டது.
4. ↑  Power, Colin (2014). *The Power of Education: Education for All, Development, Globalisation and UNESCO*. New York: Springer. பக். 191. பன்னாட்டுத் தரப்புத்தக எண்:9789812872210.
5. ↑
6. ↑  "World Teachers' Day 2018 International Conference". *UNESCO* (ஆங்கிலம்). 2017-12-14. 2018-09-11 அன்று பார்க்கப்பட்டது.

வெளி இணைப்புகள்
---------------

* smartenglishnotes.com
* குயின்ஸ்லாந்து (ஆஸ்திரேலியா) உலக ஆசிரியர் தின வலைத்தளம் பரணிடப்பட்டது 2017-10-04 at the வந்தவழி இயந்திரம்
**சிவகாமராயன்** கங்க வம்சத்தின் 14வது அரசராக அறியப்படுகிறார். இவரது ஆட்சிக்காலத்தை கி. பி. 669 என அறுதியிட்டுக் கூறுகிறது. இவர் ராஜகோவிந்தராயனின் தம்பி என்கிறது கொங்கு தேச ராஜாக்கள் கையேட்டுப் பிரதி.

முகுந்த பட்டணம்
---------------

கொங்கு தேசத்தை ஆண்ட கங்க வம்ச அரசர்களில் இவன் **முகுந்த பட்டணம்**த்தைத் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.

நிலக்கொடை
---------

**சிவகாமராயன்** மிகச் சிறந்த தர்மம் செய்பவனாக விளங்கினான். இவன் சாலிவாகன சகம் வருடம் வஸ்துசிரஹபாணயுதம் 591 பிரமோதூத ஸ்ம்வத்ஸரம் 10 மகாமாதம் 10 அன்று விஷ்ணுவினுடைய குமாரன் வாசபேயனுக்கு உரியூர், ஒபளி, ஹளிஹள்ளி ஆகிய நாடுகளை தானம் வழங்கியதாக அறியமுடிகிறது.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-105)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-105)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
**தஞ்சாவூர் ஆனந்தவல்லியம்மன் கோயில்** தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஒன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஸ்ரீ தஞ்சைபுரீஸ்வரர், ஸ்ரீ ஆனந்த வல்லியம்மன் சன்னதிகள் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் பிரமோற்சவம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கார்னாட் வெப்ப இயக்க பொறி
பிரெய்ட்டன் சுழற்சியின் அழுத்த-பரும மற்றும் வெப்ப-என்ட்ரோபி விளக்கப்படம்
**பிரெய்ட்டன் சுழற்சி** (*Brayton cycle*) என்பது அழுத்த எரிபற்றல் முன் பின்னியக்க உந்துதண்டு உள் எரி பொறியில் பயன்படும் ஒர் வெப்பஇயக்கச் சுழற்சி ஆகும். இது சார்ச் பிரெய்ட்டர் என்ற அமெரிக்க பொறியாளர் என்பவரால் கண்டுபிடிக்கப்பட்டது. இது ஒரு திறந்த அமைப்பை உடையது. இங்கு மாறாத அழுத்ததில் எரிதல் நிகழ்வு (combustion) நடைபெறுகிறது. அதாவது வெப்ப இயக்க சுழற்சியின் போது அழுத்தத்தை மாறிலியாக வைத்துக்கொண்டு எரிதல் நிகழ்வு நடைபெறுகிறது. இந்த சுழற்சியில் இரண்டு மாறா ஆழுத்த நிலையில் வெப்பமாக்கல் நிகழ்வும் இரண்டு அகவெப்பமாறா நிலையில் பருமன் சுருங்குதல் மற்றும் விரிவடைதல் நிகழ்வும் நடைபெறுகிறது. இதனை அழுத்த- பருமன் விளக்க படம் மூலம் எளிதாக புரிந்துகொள்ள இயலும்.

**வழிமுறை**
-----------

இவ்வழிமுறைகளை பின்வறுமாறு விளக்கலாம்

வழிமுறை 1-2 : அகவெப்பமாறா நிலையில் பருமன் அளவு சுருங்கும் நிகழ்வு
வழிமுறை 2-3 : மீளக்கூடிய மாறா அழுத்தநிலையில் வெப்பமாக்கல் நிகழ்வு
வழிமுறை 3-4 : அகவெப்பமாறா நிலையில் பருமன் அளவு விரிவடைதல் நிகழ்வு
வழிமுறை 4-1 : மீளக்கூடிய மாறா அழுத்தநிலையில் குளிர்விக்கும் நிகழ்வு
இந்த வழிமுறையின் மூலமாக எரிகாற்றிழுப்பு வான்சுழலி (air breathing jet engines) மற்றும் வளிமச் சுழலி (Gas turbine) இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

Wஉள் - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
Qஉள் - என்பது பெட்ரோல் அல்லது எரிபொருள் மூலமாக உருவாக்கப்பட்ட வெப்ப ஆற்றல்
Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
Qவெளி - என்பது மீதமுள்ள எரிபொருளின் வெப்ப ஆற்றல்
*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.
ப்ராவ்தாவின் முற்பக்கத் தோற்றம்
**பிராவ்தா** (ரஷ்ய மொழி: Правда, "உண்மை"; உச்சரிப்பு:ப்ராவ்தா) சோவியத் ஒன்றியத்தில் இருந்து வெளியான ஒரு முன்னணி நாளிதழ் ஆகும். சோவியத் கம்யூனிஸ்ட் கட்சியின் உத்தியோகபூர்வ இதழாக 1918 - 1991 ஆண்டுகளில் வெளிவந்தது. இப்பத்திரிகை பின்னர் 1991இல் அதிபர் போரிஸ் யெல்ட்சினினால் நிறுத்தப்பட்டது. ஆனால் இதே பெயரில் ரஷ்யாவில் முன்னாள் ப்ராவ்தா ஊழியர்களினால் இப்பத்திரிகை வெளியிடப்பட்டுவருகிறது. முன்னைய ப்ராவ்தா பத்திரிகை பனிப்போர்க் காலத்தில் மேற்குலகில் மிகவும் புகழ்பெற்றிருந்தது.

வியென்னா *ப்ராவ்தா*
-------------------

லியோன் த்ரொட்ஸ்கி பிராவ்தா என்ற பெயரில் முதன் முதலாக ரஷ்யப் பாட்டாளி மக்களுக்காக ரஷ்ய ஜானநாயக சோஷலிசப் பத்திரிகையாக ஆரம்பித்தார். ரஷ்யாவில் தணிக்கையைத் தவிர்ப்பதற்காக ஆஸ்திரியாவின் வியென்னாவில் அச்சிடப்பட்டு ரஷ்யாவில் விநியோகிக்கப்பட்டது. அக்டோபர் 3, 1908 இல் முதலிதழ் வெளியானது. இது பின்னர் ஜனவரி 1910 ஆம் ஆண்டிலிருந்து ரஷ்ய சமூக ஜனநாயக தொழிற் கட்சியின் பத்திரிகையாக வெளிவர ஆரம்பித்தது. கட்சியில் இருந்த உட்பூசல் காரணமாக இப்பத்திரிகை பின்னர் ஏப்ரல் 22, 1912 இதழுடன் நிறுத்தப்பட்டது.

1917 புரட்சிக்கு முன்னர் ப்ராவ்தா
---------------------------------

கட்சியின் லெனின் ஆதரவான போல்ஷெவிக் பகுதியினர் செயின்ட் பீற்றர்ஸ்பேர்க் நகரில் இருந்து டிசம்பர் 1910 இல் *ஸ்வெஸ்தா* என்ற வார இதழை ஆரம்பித்தனர். இது பின்னர் வாரத்தில் நாட்களாக வெளியிடப்பட்டு பின்னர் நாளிதழாக்கப்பட்டது.

ஏப்ரல் 22, 1912 இல் போல்ஷெவிக்குகளினால் *ப்ராவ்தா* இதழ் அரசாங்கத் தணிக்கையுடன் வெளியிடப்பட்டது. இது பின்னர் ஜூலை, 1914 ஆம் ஆண்டில் முதலாம் உலகப் போரின்போது அரசினரால் மூடப்பட்டது. அடுத்த இரண்டு வருடங்களில் இப்பத்திரிகை 8 வெவ்வேறு பெயர்களில் வெளிவந்தது.:

* *Рабочая правда* (*றபோச்சயா ப்ராவ்தா*, தொழிலாளிகளின் உண்மை)
* *Северная правда* (*சேவிர்னயா ப்ராவ்தா* வடக்கின் உண்மை)
* *Правда Труда* (*ப்ராவ்தா த்ருதா*, தொழிலின் உண்மை)
* *За правду* (*ச ப்ராவ்து*, உண்மைக்காக)
* *Пролетарская правда* (*ப்ரொலித்தார்ஸ்கயா ப்ராவ்தா*, பாட்டாளிகளின் உண்மை)
* *Путь правды* (*புத்ஸ் ப்ராவ்தி*, உண்மைக்கான வழி)
* *Рабочий* (*ரபோச்சி*, தொழிலாளி)
* *Трудовая правда* (*த்ருதவாயா ப்ராவ்தா*, தொழிலின் உண்மை)

1917 புரட்சியின் போது
---------------------

1917 சோவியத் புரட்சிக்குப் பின்னர் மீண்டும் ப்ராவ்தா வெளிவர ஆரம்பித்து, அக்டோபர் புரட்சியின் பின்னர் 100,000 பிரதிகள் தினமும் விற்பனையாகின.

சோவியத் புரட்சியின் பின்னர்
---------------------------

மார்ச் 3, 1918 ஆம் ஆண்டில் சோவியத் யூனியனின் தலைநகரம் மொஸ்கோவுக்கு இடம் மாறியதில் இருந்து ப்ராவ்தா மொஸ்கோவில் இருந்து சோவியத் கம்யூனிஸ்ட் கட்சியின் பத்திரிகையாக வெளிவர ஆரம்பித்தது.

சோவியத் ஆளுகைக்குப் பின்
------------------------

ஆகஸ்ட் 22, 1991இல் அன்றைய ரஷ்ய அதிபர் போரிஸ் யெல்ட்சின் கம்யூனிஸ்ட் கட்சியைத் தடை செய்து அதன் சொத்துக்கள் அனைத்தையும் பறிமுதல் செய்த போது ப்ராவ்தா பத்திரிகையும் மூடப்பட்டது.

அடிக்குறிப்புகள்
----------------

1. ↑  டொனி கிளிஃப், *லெனின்* (1975), Chapter 19

வெளி இணைப்புகள்
---------------

* ப்ராவ்தா பத்திரிகை - ரஷ்ய மொழியில்
* ப்ராவ்தா இணைய இதழ் - (ஆங்கில மொழியில்)
* சிஎன்என் பனிப்போர் அறிவு வங்கி - (ஆங்கில மொழியில்)
இந்தியச் சிற்ப மரபில் **மண்டூகம்** அல்லது **சண்டிதம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. "மண்டூகம்" என்பது சமசுக்கிருத மொழியில் "தவளை" என்னும் பொருள் தருவது. இது ஒவ்வொரு பக்கமும் எட்டாகப் பிரிக்கப்பட்டு மொத்தம் அறுபத்து நான்கு (8 x 8) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய நான்கு பதங்கள் பிரம்மாவுக்கு உரியன. மீதியுள்ள அறுபது பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. சில இடங்களில் இரண்டு பதங்களைச் சேர்த்து ஒருவருக்கு உரித்தாக்கப்பட்டு உள்ளன. வேறு சில பதங்கள் ஒவ்வொன்றும் இரண்டாகப் பிரிக்கப்பட்டு ஒவ்வொரு பிரிவும் (அரைப் பதம்) வெவ்வேறு தேவர்களின் பதங்களாக அமைகின்றன. இவ்வாறு 64 பதங்களில் உருவாகும் மொத்தம் 45 பிரிவுகள் 45 தேவர்களுக்கு உரியவையாக உள்ளன.

குறிப்புகள்
-----------

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு. *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
**பிரெவோசுட்டு வினை** *(Prévost reaction)* என்பது ஆல்கீனை, பென்சாயிக் அமிலத்தின் அயோடின் மற்றும் வெள்ளி அசிட்டேட்டால் எதிரெதிர் முப்பரிமாண அமைப்புடன் கூடிய விசினல் டையாலாக மாற்றும் ஒரு வினையாகும். சார்லசு பிரெவோசுட்டு (1889-1983) இவ்வினையைக் கண்டறிந்தார்.

பிரெவோசுட்டு வினை பிரெவோசுட்டு வினை

வினை வழிமுறை
------------

வெள்ளி பென்சோயேட் (1) மற்றும் அயோடின் இடையேயான வினை மிகவும் விரைவானது ஆகும். இவ்வினை மிகவும் விரீயமான அயோடினியம் பென்சோயேட் இடைநிலை (2) விளைபொருளை உற்பத்தி செய்கிறது. அயோடினியம் உப்பு (2) ஆல்கீனுடன் ஈடுபடும் வினையால் மற்றொரு குறுகிய கால அயோடினியம் உப்பு (3) உருவாகிறது. பென்சோயேட்டு உப்பின் அணுக்கரு கவர் பதிலீட்டு வினையால் (SN2) எசுத்தர் உருவாகிறது.(4) மற்றொரு வெள்ளி அயனி பென்சோயேட்டு எசுத்தருக்கு அடுத்து அருகிலுள்ள தொகுதியை பதிலீடு செய்து ஆக்சோனியம் உப்பைக் கொடுக்கிறது.(5) பென்சோயேட்டு எதிர்மின் அயனியால் நிகழ்த்தப்படும் இரண்டாவது (SN2) பதிலீட்டு வினை தேவையான டையெசுத்தரைக் கொடுக்கிறது. (6) 

பிரெவோசுட்டு வினையின் வினை வழிமுறைபிரெவோசுட்டு வினையின் வினை வழிமுறை
நீராற்பகுப்பின் இறுதி படிநிலையில் எசுத்தர் குழுக்கள் எதிர்-டையால் சேர்மத்தைக் கொடுக்கிறது. இது உட்வார்டு சிசு ஐதராக்சிலேற்ற வினையில் உருவாகும் விளைபொருளுக்கு எதிர்மாறானது. இவ்வினையில் ஒருபக்க சேர்ப்பு வினை விளைபொருள் உருவாகிறது.

இதையும் காண்க
-------------

* உட்வார்டு சிசு ஐதராக்சிலேற்றம்

மேற்கோள்கள்
-----------

1. ↑  Charles Prévost (1933). "Sur un complexe iodo-argento-benzoïque et son application à l'oxydation des combinaisons éthyléniques en α-glycols". *Comptes rendus* **196**: 1129. .
2. ↑  Charles Prévost; C.A. 27, 3195 (1933)
3. ↑  Wilson, C. V. (1957). "The Reaction of Halogens with Silver Salts of Carboxylic Acids". *Organic Reactions* **9**: 332–387. doi:10.1002/0471264180.or009.05. பன்னாட்டுத் தரப்புத்தக எண்:0471264180.
**பிரிக்கே கதிர் ஏற்பளவுமானி** (*Fricke dosimeter*) கதிர்வீச்சின் ஏற்பளவைக் கணிக்கப் பயன்படும் கருவி. இது 1927 ஆம் ஆண்டு ஹுயுகொ பிரிக்கே எனும் அறிவியல் ஆய்வாளரால் அறிமுகப்படுத்தப்பட்டது.

கதிர் மருத்துவம் புற்றுத் திசுக்கள் ஏற்று கொண்ட கதிர் ஏற்பளவினை அடிப்படையாகக் கொண்டது. நேரடியாக இது அளவிடப்பட முடியாது. வளியில் அயனியாக்கம் தான் கதிர் வீச்சின் அளவினை அளவிடப் பயன்படுகிறது. கதிர்வீச்சின் ஏற்பளவைக் காணும் பிறமுறைகளில் வேதியியல் முறையும் ஒன்று. பொருட்களிலுள்ள அணுக்களுக்கு இடையே உள்ள வேதிப் பிணைப்புகளைக் கதிர்வீச்சு தாக்க வல்லது. இதற்குக் காரணம் அயனியாக்கமும் கிளர்தலும் (Ionisation and excitation) தான். வேதியியல் பிணைப்புகள் மாறுவதால் அயனிகளை ஏற்று ஃபெரசு சல்பேட் கரைசலில், சிறிது ஃபெரிக் சல்பேட்டும் கிடைக்கிறது:

FeSO4→Fe2(SO4)3.

அவ்வாறு தோற்றுவிக்கப்படும் ஃபெரிக் அயனிகளின் எண்ணிக்கை ஏற்றுக் கொள்ளப்பட்ட கதிர் ஏற்பளவினைப் பொறுத்திருக்கிறது. 100 எலக்ட்ரான் வோல்ட்டானது 15 ஃபெரிக் அயனிகளைத் தோற்றுவிக்கின்றது என்று கண்டு கொள்ளப்பட்டுள்ளது. எனவே இந்த ஃபெரிக் அயனிகளின் செறிவினை அளவிட்டு, ஏற்றுக் கொள்ளப்பட்ட கதிர் அளவினைத் தெரிந்து கொள்ளமுடியும். இந்த மாதிரியான வேதியியல் அளவுமானிகள் பிற திட்ட அளவுமானிகளுடன் ஒப்பிட்டுப் பின் பயன்படுத்தலாம். இது வளியில் அயனியாக்கும் முறையை ஒத்தது. இம்முறையே ஃபிரிக்கே அளவுமானி எனப்படுகிறது. ஹுயுகொ பிரிக்கே இதனை முதலில் பயன்படுத்தினார். பொதுவாக உயர் ஏற்பளவினை அளவிடவே இம்முறை பயன்படுத்தப்படுகிறது. இதில் பயன்படுத்தப்படும் வேதிப்பொருட்கள் மிக தூயநிலையில் இருத்தல் அவசியம்.

ஆதாரங்கள்
---------

* அனைத்திந்திய அறிவியல் தமிழ்க் கழகம், தஞ்சாவூர் 2004

வெளி இணைப்புகள்
---------------

* 
*
மண்டல அறிவியல் மையம்,கோவை
-------------------------

கோயம்புத்தூர் மாவட்டத்தில் கொடிசியா வர்த்தக வளாகம் அருகே அமைந்துள்ள மண்டல அறிவியல் மையம் ,தமிழ்நாடு அறிவியல் மற்றும் தொழில்நுட்ப மையத்தின் செயல்திட்டத்துடன் உருவாக்கப்பட்டு மக்கள் பயன்பாட்டிற்கு அர்பணிக்கப்பட்டுள்ளது. 2013 ஜூலை 13 ஆம் தேதி , திருமதி. சந்த்ரேஷ் குமாரி கடோச், கௌரவ அமைச்சர் கலாநிதி அவர்களின் தலைமையில் துவக்கப்பட்டது. 4000 சதுர மீட்டர் பரப்பளவில் அமைந்துள்ள விஞ்ஞான மையம், மூன்று நிரந்தர காட்சியகங்களை கொண்டுள்ளது. துணி உற்பத்தி கண்காட்சி (ஹால் ஆப் டெக்ஸ்டைல்), இயந்திரங்கள் இயங்கும் விதம் (ஹவ் திங்ஸ் வொர்க் அண்ட் ஃபன்னி சைன்ஸ்) மற்றும் தற்காலிக கண்காட்சி மண்டபம் ஆகியவற்றைக் கொண்டுள்ளது.

இந்த அறிவியல் அருங்காட்சியகம் பெங்களூரில் உள்ள விஸ்வேஸ்வரய்யா மியூசியம் போன்றுள்ளது. இதில் அறிவியல் காட்சிகள் மற்றும் ஆர்ப்பாட்ட மாதிரிகள் உள்ளன. முதலாவது பகுதியில் நெசவு தொழிற்துறையில் பயன்படுத்தப்படும் தொழில்நுட்பங்கள் விரிவாக விளக்கப்பட்டுள்ளன. அடுத்த பகுதி வானியல் வரலாறு பற்றியது.இங்கு கலிலியோவிலிருந்து நவீன வானியல் வரை விளக்கப்படங்கள் உள்ளன. மூன்றாவது பகுதி அறிவியல் கொள்கைகளை மக்கள் படித்து மற்றும் கற்று செயல்படுத்தும் விதமாக விரிவான விளக்கங்கள் உள்ளன.

இவ்வரங்கில் பல பொறியியல் காட்சிகள் உள்ளன. மற்றும் ஒவ்வொன்றிற்கும் பின்னால் உள்ள தொழில்நுட்பக் கொள்கைகள் விளக்கமாக தரப்பட்டு உள்ளது.ஒரு முப்பரிமாண அரங்கம் உள்ளது,இதில் வரலாற்றுக்கு முந்தைய காலங்களைக் குறித்து ஒரு குறுகிய படத்தைக் காட்டுகின்றனர்.

```
அரங்கின் வெளியே குழந்தைகள் விளையாட உபகரணங்கள் உள்ளன. மேலும் இப்பூங்காவில் அறிவியல் கண்டுபிடிப்புகளின் எளிய விளக்க மாதிரிகளும் உள்ளன. விளையாட்டாகவும், வேடிக்கையாகவும் அறிவியல் கருத்துக்களை உள்வாங்கிக்கொள்ள இந்த மையம் பெரிதும் துணை செய்வதாக அமைந்துள்ளது.
```

  


1. ↑   ncsm.gov.in › Past Events